CELEX: 62018CN0036
Language: ro
Date: 2018-01-18 00:00:00
Title: Cauza C-36/18: Acțiune introdusă la 18 ianuarie 2018 – Comisia Europeană/Republica Elenă

12.3.2018   
            
            
               RO
            
            
               Jurnalul Oficial al Uniunii Europene
            
            
               C 94/14
            
         Acțiune introdusă la 18 ianuarie 2018 – Comisia Europeană/Republica Elenă
   (Cauza C-36/18)
   (2018/C 094/17)
   Limba de procedură: greaca
   
      Părțile
   
   
      Reclamantă: Comisia Europeană (reprezentanți: D. Triantafyllou, M. Morales Puerta și G. von Rintelen)
   
      Pârâtă: Republica Elenă
   
      Concluziile reclamantei
   
   
               —
            
            
               constatarea faptului că, prin neadoptarea actelor cu putere de lege și a normelor administrative necesare pentru a se conforma Directivei 2014/89/UE a Parlamentului European și a Consiliului din 23 iulie 2014 de stabilire a unui cadru pentru amenajarea spațiului maritim (1) sau, în orice caz, prin necomunicarea acestor acte către Comisie, Republica Elenă nu și-a îndeplinit obligațiile care îi revin în temeiul articolului 15 din această directivă;
            
         
               —
            
            
               obligarea Republicii Elene la plata unei penalități cu titlu cominatoriu în cuantum de 31 416 euro pe zi de întârziere de la pronunțarea hotărârii Curții;
            
         
               —
            
            
               obligarea Republicii Elene la plata cheltuielilor de judecată.
            
         
      Motivele și principalele argumente
   
   Potrivit articolului 15 din directivă, statele membre trebuiau să transpună directiva în ordinea lor juridică internă, în ceea ce privește cadrul pentru amenajarea spațiului maritim, până la 18 septembrie 2016, și să comunice acest lucru Comisiei. Comisia nu a primit însă niciun răspuns la scrisoarea sa de punere în întârziere, nici la avizul motivat pe care l-a adresat Republicii Elene și solicită, în consecință, constatarea neîndeplinirii obligațiilor pentru netranspunerea unei directive obligatorii, conform articolului 258 TFUE.
   Pentru a institui un proces prin care autoritățile din fiecare stat membru evaluează și organizează activitățile umane în zonele maritime care țin de competența lor în scopul atingerii obiectivelor de ordin ecologic, economic și social, Comisia solicită în paralel, conform practicii publicate, privind aplicarea articolului 260 alineatul (3) TFUE, impunerea unei penalități cu titlu cominatoriu de 31 416 euro pe zi de întârziere, ținând seama în special de gravitatea încălcării (și anume obiectivele directivei în materie de politică în domeniul pescuitului, transporturilor maritime, conservării și protecției mediului, energiei, dar și incidența lor asupra antreprenorilor interesați).
   
      (1)  JO 2014, L 257, p. 135.